кои органи и тъкани подлежат на присаждане?
днес най-често се извършват трансплантации на бъбреци, черен дроб, костен мозък, сърце и панкреас. въпреки че се правят все повече трансплантации на бял дроб и тънки черва, успеваемостта при тях все още не е на желаното ниво.   
  
 трансплантирането на костна тъкан, сухожилия и лигамент връща свободата на движението при хора със загуба на тъкани вследствие на травми или ракови заболявания. **трансплантацията на роговица** възстановява зрението при хора с увредена роговична тъкан, а **присаждането на кожа** прави възможно заздравяването на раните при пациенти с изгаряния. трансплантацията на сърдечна клапа е подходяща за хора с вродени или придобити увреждания на сърдечните клапи.   
  
 органите за извършване на **трансплантации на органи** се осигуряват от живи или трупни донори. за разлика от западните страни, у нас органите, получени от трупни донори са много по-малко в сравнение с тези, предоставени от живи донори.   
  
 органите от трупни донори се осигуряват чрез вземане на органи от лица в състояние на мозъчна смърт, за което те приживе са дали съгласие или такова е получено от семейството им.   
  
 при извършване на трансплантации на органи от жив донор могат да се присаждат органи от лица, с които пациентът има родствена връзка до 4-та степен.